CELEX: 62011TN0517
Language: lv
Date: 2011-09-29 00:00:00
Title: Lieta T-517/11: Prasība, kas celta 2011. gada 29. septembrī — United States Polo Association /ITSB — Polo/Lauren (Divu polo spēlētāju attēls)

3.12.2011   
            
            
               LV
            
            
               Eiropas Savienības Oficiālais Vēstnesis
            
            
               C 355/22
            
         Prasība, kas celta 2011. gada 29. septembrī — United States Polo Association/ITSB — Polo/Lauren (Divu polo spēlētāju attēls)
   (Lieta T-517/11)
   2011/C 355/41
   Valoda, kādā sagatavots prasības pieteikums — angļu
   
      Lietas dalībnieki
   
   
      Prasītāja: United States Polo Association (Kentucky, Amerikas Savienotās Valstis) (pārstāvji — P. Goldenbaum, I. Rohr un T. Melchert, advokāti)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa ITSB Apelāciju padomē dalībniece: The Polo/Lauren Company, LP (Ņujorka, Amerikas Savienotās Valstis)
   
      Prasījumi
   
   Prasītājas prasījumi Vispārējai tiesai ir šādi:
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju otrās padomes 2011. gada 17. jūnija lēmumu lietā R 1107/2010-2;
            
         
               —
            
            
               piespriest atbildētājam segt savus, kā arī atlīdzināt prasītājas tiesāšanās izdevumus, un
            
         
               —
            
            
               piespriest otrai procesa ITSB Apelāciju padomē dalībniecei segt savus tiesāšanās izdevumus gadījumā, ja tā iestāsies šajā lietā.
            
         
      Pamati un galvenie argumenti
   
   
      Kopienas preču zīmes reģistrācijas pieteikuma iesniedzēja: prasītāja
   
      Attiecīgā Kopienas preču zīme: Kopienas grafiskas preču zīmes, kurā attēloti divi polo spēlētāji, reģistrācijas pieteikums attiecībā uz precēm, kas ietilpst 3. klasē — Kopienas preču zīmes reģistrācija Nr. 5997473
   
      Iebildumu procesā pretstatītās preču zīmes vai apzīmējuma īpašniece: otra procesa ITSB Apelāciju padomē dalībniece
   
      Pretstatītā preču zīme vai apzīmējums: Francijas grafiskas preču zīmes, kurā attēlots polo spēlētājs, reģistrācija Nr. 1441630 attiecībā uz precēm un pakalpojumiem, kas ietilpst 3., 9., 14., 16., 18., 24., 25. un 35. klasē; Spānijas grafiskas preču zīmes, kurā attēlots polo spēlētājs, reģistrācija Nr. 878316 attiecībā uz precēm, kas ietilpst 3. klasē; Apvienotās Karalistes grafiskas preču zīmes, kurā attēlots polo spēlētājs, reģistrācija Nr. 2172123 attiecībā uz precēm, kas ietilpst 3. klasē; Vācijas grafiskas preču zīmes, kurā attēlots polo spēlētājs, reģistrācija Nr. 1070650 attiecībā uz precēm, kas ietilpst 3. klasē; Kopienas trīsdimensiju preču zīmes, kurā attēlota pudele ar polo spēlētāju, reģistrācija Nr. 4236527 attiecībā uz precēm, kas ietilpst 3. klasē
   
      Iebildumu nodaļas lēmums: iebildumus apmierināt
   
      Apelāciju padomes lēmums: apelācijas sūdzību noraidīt
   
      Izvirzītie pamati: Komisijas Regulas (EK) Nr. 2868/95 20. noteikuma 7. punkta un 53. a noteikuma pārkāpums un Padomes Regulas (EK) Nr. 207/2009 80. panta 1. punkta pārkāpums, jo Apelāciju padome savu lēmumu iebildumu procesa dalībniekiem esot paziņojusi 2011. gada 19. jūlijā, neņemot vērā to 2011. gada 18. jūlijā iesniegto kopīgo pieteikumu par procesa apturēšanu, un pēc tam noraidījusi prasītājas lūgumu atsaukt savu lēmumu un apmierināt pieteikumu par procesa apturēšanu. Padomes Regulas (EK) Nr. 207/2009 8. panta 1. punkta b) apakšpunkta pārkāpums, jo Apelāciju padome esot kļūdaini konstatējusi, ka pieteiktās Kopienas preču zīmes reģistrācija bija nepieļaujama saskaņā ar 8. panta 1. punkta b) apakšpunktu. Neesot sajaukšanas iespējas starp konfliktējošajām preču zīmēm.